WOORDSMOUS - INK - INK WOORDSMOUS - INK
Datum gepubliseer: 13 Desember 2017 Aantal woorde: 88 2140 Kere gelees ♥4
Party sê ek’s ‘n digter
‘n towenaar met taal
al skryf ek net die woorde
wat kleur bring uit die vaal
Ek skink maar net my hart uit
op die wit van skoon papier
wat in kleurpalet omvorm
om die lesers te plesier
Soms struikel rympatrone
en die ritme wil makeer
dan vee ek al die ink op
en probeer maar nog ‘n keer
So smous ek met my woorde
en die liefde vir my taal
dan skryf ek in gedigte
die lewe se verhaal.
© Anton Bosch 13/12/2017
Pragtig, Anton. Ek het dit baie geniet 🙂
Baie dankie Viooltjie! Ek waardeer jou inloer en mooi woorde.
Uitstekend! Ek’s mal daaroor!
Baie dankie Carla!
Menige smouse verkoop skrot.
Maar nee, ek kom koop graag by jou.
Baie dankie vir die besigheid!
Ek hou van die woorde waarmee jy smous.